Diari Oficial de la Generalitat Valenciana


Sumari del DOGV 5289, del 27-06-2006 (2006/7289)

ORDE de 9 de juny de 2006, de la Conselleria de Sanitat, per la qual es convoquen beques per a fer o completar estudis de formació en automatització i captura de dades per a implantar el sistema d'informació poblacional de càncer, per a l'any 2006.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7289


Data del document
:   09-06-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * professió de la informàtica
    * ajuda pública
    * assignació per estudis

ORDE de 9 de juny de 2006, de la Conselleria de Sanitat, per la qual es convoquen beques per a fer o completar estudis de formació en automatització i captura de dades per a implantar el sistema d'informació poblacional de càncer, per a l'any 2006. [2006/F7289]  
La Conselleria de Sanitat, a través de la Direcció General de Salut Pública, convoca la concessió de dues beques per a fer i completar estudis de formació en automatització i captura de dades del sistema d'informació poblacional de càncer.   
L'objectiu general d'esta convocatòria és afavorir la producció de coneixement científic com a element base sobre el qual fonamentar els programes, les polítiques de salut i les activitats del sistema de vigilància en salut pública.  
Per això, a proposta de la Direcció General de Salut Pública i fent ús de les facultats que em conferix el Decret 26/2005, de 4 de febrer, pel qual s'aprova el Reglament Orgànic i Funcional de la Conselleria de Sanitat, desplegat per l'Orde de 27 de maig de 2005, del conseller de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establixen la Llei 38/2003, de 17 de novembre, General de Subvencions, el Text Refós de la Llei de la Hisenda Pública de la Generalitat Valenciana, i el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Article 1  
Esta orde té per objecte convocar un concurs públic per a la concessió de dues beques destinades a llicenciats i enginyers en Informàtica per al foment de la formació dels becats a través de la realització de pràctiques professionals en la Direcció General de Salut Pública, especialment en projectes d'automatització i captura de dades en el sistema d'informació sobre càncer, i aprovar les bases per les quals es regix esta convocatòria, incloses com a annex I i annex II d'esta orde.  
Article 2  
Les beques que regula esta orde es financen amb càrrec a l'aplicació pressupostària 52.76.93.2964.688.90.LZ, de la Direcció General de Salut Pública, línia de subvenció amb codi comptable T5813000, per un import total màxim per a les dues beques de 25.200,00 euros per a l'any 2006.   
Article 3  
S'autoritza el director general de Salut Pública perquè, en l'àmbit de les seues competències, adopte les mesures necessàries per al desplegament i aplicació d'esta orde.  
Article 4  
Contra la present orde, que exhaurix la via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos a comptar des de l'endemà de la seua publicació, segons que establixen els articles 10 i 46 de la Llei Reguladora de la Jurisdicció Contenciosa Administrativa. Potestativament, es pot interposar un recurs de reposició davant del conseller de Sanitat, dins del termini d'un mes a comptar des de la publicació o modificació, segons que disposen els articles 116 i 117 de la Llei 30/1992, de 26 de novembre.  
DisposiciÓ final  
La present orde entrarà en vigor el mateix dia de la publicació en el Diari Oficial de la Generalitat Valenciana.  
València, 9 de juny de 2006.  
El conseller de Sanitat,  
RAFAEL BLASCO CASTANY  
ANNEX I  
Bases que regixen la concessió de les beques que es convoquen per a fer pràctiques professionals en la Direcció General de Salut Pública, especialment en projectes d'automatització i captura de dades en el sistema d'informació sobre càncer   
Primera. Objecte  
Les beques tenen per objecte l'ampliació i el foment de la formació dels becats. També se'ls facilita la participació en els projectes de la Direcció General de Salut Pública, especialment en els d'automatització i captura de dades per al sistema d'informació sobre càncer.   
Segona. Nombre de beques i duració  
Es convoquen dues beques destinades a llicenciats o enginyers en Informàtica que desplegaran l'activitat objecte de la beca, en la Direcció General de Salut Pública.   
El període de duració de les beques comprén des del dia d'incorporació del beneficiari, la qual s'ha de fer en els 10 dies següents a la notificació de la resolució d'adjudicació, fins el 31 de desembre de 2006. No obstant això, pot prorrogar-se a l'exercici 2007, mitjançant una resolució que n'explicite els motius, condicionada a l'existència de consignació pressupostària adequada i suficient en l'exercici 2007. En qualsevol cas la beca no pot tindre una duració superior a 18 mesos.  
Tercera. Dotació, pagament de la beca  
Les beques estan dotades de 1.260 euros bruts mensuals, amb un import total màxim de per a l'any 2006 de 12.600 euros, per a cada una, que estaran subjectes a les retencions que pertoquen legalment. Els becaris han d'acreditar que posseïxen cobertura sanitària.  
L'import de les beques s'abona mensualment, després de la certificació de conformitat emesa pel director general de Salut Pública respecte a les tasques efectuades pels becaris. Cal fer el reintegrament de les quantitats rebudes i l'abonament, si n'hi ha, d'interessos de demora, en els casos previstos per l'article 37 de la Llei General de Subvencions.  
Quarta. Titulació exigida  
Els aspirants que desitgen accedir a la present convocatòria de beques han d'estar en possessió del títol de Llicenciat o Enginyer en Informàtica amb posterioritat a l'any 2000.   
Cinquena. Condicions generals i barem  
1 Es tindran en compte en el procés de selecció, els coneixements següents:   
a) Haver cursat matèries relacionades amb l'estadística.  
b) Coneixement en disseny de bases de dades.   
c) Coneixement de sistemes de gestió de bases de dades relacionals.   
d) Coneixements d'anglés.   
e) Coneixements dels procediments de creuament de bases de dades heterogènies.  
f) Coneixement de bases de dades clíniques de les aplicacions informàtiques corporatives de la Conselleria de Sanitat.  
2. Els mèrits adduïts pels aspirants es valoraran de la forma següent:   
a) Expedient acadèmic: fins a 3 punts.  
b) Formació extra acadèmica: fins a 2 punts.  
c) Valoració d'aspectes curriculars relacionats amb l'activitat objecte de la beca: fins a 4 punts.  
d) Coneixements de ferramentes informàtiques pròpies de la plaça: fins a 2 punts.   
e) Coneixement de valencià i d'idiomes de la Unió Europea que no siguen el castellà: fins a 1 punt.  
3. Seran excloses les sol·licituds dels aspirants que tinguen una relació laboral remunerada. Els mèrits que s'al·leguen han de ser acreditats amb l'aportació d'una fotocòpia ben compulsada dels documents que els justifiquen, en el moment de presentació de sol·licituds.  
Sisena. Formalització de sol·licituds i termini  
1. El model d'impresos de sol·licitud s'ajustarà al que figura en l'annex II i les persones interessades l'han de presentar en el Registre General de la Conselleria de Sanitat (c/ Misser Mascó, núm. 31, de València).   
Els candidats han de presentar la sol·licitud en el mateix Registre General o tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant la documentació següent:  
. Fotocòpia compulsada del DNI.  
. Curriculum vitae, en el qual s'indicarà l'experiència professional, idiomes, beques aprofitades, etc., i en el qual es faran constar les dades personals, data i lloc de naixement, domicili actual, població, codi postal, telèfon (de domicili i, si en té, de mòbil) i fax més pròxim.  
. Fotocòpia compulsada del títol de Llicenciat o Enginyer en Informàtica o del document acreditatiu d'haver abonat els drets d'expedició del títol.   
. Expedient acadèmic.  
. Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.  
. Declaració responsable de no tindre concedida qualsevol altra beca o ajuda per a esta o semblant activitat.  
. Declaració responsable de no tindre relació laboral.  
. Una altra documentació que l'aspirant considere d'interés.  
Perquè siguen tinguts en compte en la baremació, es requerirà l'acreditació dels documents mitjançant la presentació de fotocòpies compulsades dels documents oficials corresponents.  
2. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.  
Les sol·licituds es dirigiran a la Direcció General de Salut Pública, carrer Misser Mascó, núm. 31, València 46327.  
Setena. Selecció  
1. Es constituïx la comissió avaluadora, que estarà presidida pel director general de Salut Pública o la persona suplent que designe per a substituir-lo, i composta per:  
. Tres representants del Servici d'Estudis Epidemiològics i Estadístiques Sanitàries de l'Àrea d'Epidemiologia.   
2. Els membres de la comissió poden ser assessorats pel personal tècnic o professional que es considere necessari, que pot assistir-hi amb veu però sense vot.  
3. La comissió pot convocar tots els aspirants que considere oportú per a comprovar, mitjançant una entrevista, els punts o mèrits adduïts que considere d'interés.  
4. El funcionament de la comissió s'ha d'adaptar al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Correspon a la comissió avaluadora la valoració dels aspirants, la realització de les entrevistes i l'emissió de l'informe corresponent.  
6. La comissió elaborarà una proposta de concessió de beca que contindrà el beneficiari de cada una de les dues places i una borsa de reserva, per si hi havia cap renúncia o abandó, també podrà proposar deixar deserta l'adjudicació de la beca convocada. La proposta serà enviada a la Direcció General de Salut Pública.   
Huitena. Instrucció  
Correspon a la Direcció General de Salut Pública, al Servici d'Estudis Epidemiològics i Estadístiques Sanitàries, la funció de realitzar els actes propis que resulten necessaris per a la resolució del procediment, com ara valorar si les sol·licituds reunixen els requisits i van amb la documentació que indica esta orde, fer les notificacions, donar audiència a les persones interessades, elevar les propostes de resolució segons l'informe de la comissió, a l'òrgan competent.   
Novena. Resolució de la convocatòria  
En el termini màxim de 30 dies hàbils a partir de l'endemà de la finalització de presentació de sol·licituds es publicarà la proposta de resolució provisional, amb la relació per orde de puntuació obtinguda pels aspirants, en el tauler d'anuncis de la Conselleria de Sanitat (c/ Misser Mascó, 31, València) i es comunicarà als beneficiaris de les beques la proposta de resolució provisional de les beques per tal que les accepten o les renuncien en un termini no superior a cinc dies.  
Es faculta el director general de Salut Pública perquè, una vegada transcorregut el termini esmentat, dicte una resolució d'adjudicació de les beques, la qual s'ha de publicar en el Diari Oficial de la Generalitat Valenciana. També es publicarà la resolució amb la relació per orde de puntuació obtinguda pels aspirants en el tauler d'anuncis de la Conselleria de Sanitat (c/ Misser Mascó, 31 . València), d'acord amb l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques. Esta relació es constituïx com a borsa de reserva, per si hi havia cap renúncia o abandó.   
Deu. Drets, obligacions, tutoria i incidències dels becaris  
1. Per a les ajudes a estudis i investigació en matèria de sistemes d'informació sobre càncer en salut pública que conté esta orde, se seguirà el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana, en especial l'article 47, i de la Llei 38/2003, General de Subvencions.   
2. Les beques objecte de la present convocatòria són incompatibles amb l'aprofitament de qualsevol altra beca per a esta o semblant activitat, ajuda o activitat laboral que supose una semblant activitat o que impedisca el compliment de les obligacions com a becari. La infracció d'esta regla deixarà sense efecte la beca adjudicada.  
3. El certificat que els beneficiaris estan al corrent de les obligacions tributàries estatals i de la Seguretat Social el demanarà la Conselleria de Sanitat a la Tresoreria General de la Seguretat Social i Agència Estatal de l'administració Tributària de manera telemàtica. El fet que els beneficiaris s'acullen a esta disposició comporta que autoritzen la sol·licitud de les dades esmentades. Els beneficiaris també han d'aportar el certitifcat d'estar al corrent de les obligacions tributàries econòmiques.  
4. La Direcció General de Salut Pública ha d'ordenar les activitats i establir la dedicació i torns dels becaris segons els criteris dels seus servicis i mitjans, i amb una dedicació total de 35 hores setmanals.  
5. Les obligacions dels becaris són:  
a) Col·laborar en els treballs apropiats a la seua titulació i assistència als projectes.   
b) Fer el treball encomanat.  
c) Un mes abans de la finalització de la beca, fer una memòria científica i de les activitats dutes a terme durant el dit període.  
6. Finalitzat el període d'aprofitament de la beca, i previ informe d'assistència, aprofitament i aptitud, el director general de Salut Pública estendrà el certificat corresponent.  
7. Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, els seran rescabalades en els termes que per al personal de la Generalitat Valenciana i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, desplegat per l'Ordre de 23 de juliol de 1998, de la Conselleria d'Economia i Hisenda i Administració Pública. L'aplicació d'eixa normativa es referix únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.  
8. El director general de Salut Pública ha de resoldre les incidències que es produïsquen durant el període d'aprofitament de les beques i pot deixar-les sense efecte, prèvia audiència a la persona interessada, en els casos previstos en l'article 47.9 del Text Refós de la Llei d'Hisenda Pública de la Generalitat Valenciana i articles 36 i 37 de la Llei 38/2003, General de Subvencions, especialment en els casos següents:  
a) Incompliment de les seues obligacions.  
b) No realitzar l'activitat que en motivà la concessió.  
c) Deixar de reunir els requisits exigits en la present convocatòria.  
9. Davant de les incidències, renúncies, abandons o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.  
Onze. Recursos  
Contra la resolució d'adjudicació de beques que exhaurix la via administrativa es pot interposar amb caràcter potestatiu recurs de reposició davant del conseller de Sanitat en el termini d'un mes des de la seua publicació o modificació (article 116 de la Llei 30/1992, de Règim Jurídic de les Administracions Públiques i del Procediment Administratiu Comú). Així mateix es pot interposar recurs contenciós administratiu, de conformitat amb els articles 109 i 110 de la Llei 30/1992 i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir del dia següent al de la notificació de la resolució.